DĖL PANEVĖŽIO RAJONO SAVIVALDYBĖS STUDIJŲ RĖMIMO KOMISIJOS
2020 METŲ VEIKLOS ATASKAITOS PATVIRTINIMO

2021 m. sausio 21 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Studijų rėmimo iš savivaldybės biudžeto lėšų tvarkos aprašo, patvirtinto Panevėžio rajono savivaldybės tarybos 2016 m. birželio 28 d. sprendimu Nr. T-131 „Dėl Studijų rėmimo komisijos darbo reglamento ir Studijų rėmimo iš savivaldybės biudžeto lėšų tvarkos aprašo patvirtinimo“,
13 punktu, Panevėžio rajono savivaldybės taryba nusprendžia:

Patvirtinti Panevėžio rajono savivaldybės studijų rėmimo komisijos 2020 metų veiklos ataskaitą (pridedama).

Aušvydas Plėštys

2021-01-07

PATVIRTINTA

Panevėžio rajono savivaldybės tarybos

2021 m. sausio 21 d. sprendimu Nr. T-

PANEVĖŽIO RAJONO SAVIVALDYBĖS STUDIJŲ RĖMIMO KOMISIJOS 2020 METŲ VEIKLOS ATASKAITA

Panevėžio rajono savivaldybės tarybos 2019 m. gegužės 30 d. sprendimu Nr. T-107 „Dėl Panevėžio rajono savivaldybės studijų rėmimo komisijos sudarymo“ sudaryta studijų rėmimo komisija:

1. Šarūnė Karalevičienė – Finansų skyriaus vedėja;

2. Jonas Kaušakys – Savivaldybės tarybos Švietimo, kultūros, jaunimo ir savivaldos reikalų komiteto pirmininkas (komisijos pirmininko pavaduotojas);

3. Eugenijus Lunskis – Savivaldybės administracijos direktorius;

4. Aušvydas Plėštys – Švietimo, kultūros ir sporto skyriaus vyr. specialistas (komisijos sekretorius);

5. Antanas Pocius – Savivaldybės mero pavaduotojas (komisijos pirmininkas).

Vadovaudamasi Panevėžio rajono savivaldybės studijų rėmimo komisijos darbo reglamentu ir Studijų rėmimo iš savivaldybės biudžeto lėšų tvarkos aprašu, 2020 metais Studijų rėmimo komisija nagrinėjo 18 prašymų studentų, deklaravusių savo gyvenamąją vietą Krekenavos (6), Panevėžio (4), Miežiškių (2), Velžio (2), Paįstrio (1), Smilgių (1), Ramygalos (1) ir Naujamiesčio (1) seniūnijose. Daugiausia prašymų sulaukta iš antrakursių ir ketvirtakursių (7 ir 6), pirmakursių – 3, trečiakursių – 2. Studijų rėmimo komisija, išanalizavusi pateiktus dokumentus, rekomendavo skirti paramą 16 Panevėžio rajono savivaldybės gyventojų.

Panevėžio rajono savivaldybės administracijos direktorius, atsižvelgdamas į Studijų rėmimo komisijos 2019 m. birželio 17 d. posėdžio protokolą Nr. T4-15, 2019 m. birželio 19 d. įsakymu
Nr. A-265 skyrė dalinę paramą 16 studentų:

1. Pagal Studijų rėmimo iš savivaldybės lėšų tvarkos aprašo 9.1.2 papunktį (yra iš daugiavaikių šeimų (šeimoje 3 ir daugiau vaikų) arba 9.1.3 papunktį (šeimoje yra 2 ir daugiau studentų ar mokinių) – 4 studentams po 390,00 Eur;

2. Pagal Studijų rėmimo iš savivaldybės lėšų tvarkos aprašo 9.1.3 papunktį (šeimoje yra 2 ir daugiau studentų ar mokinių) – 1 studentui 390,00 Eur;

3. Pagal Studijų rėmimo iš savivaldybės lėšų tvarkos aprašo 9.1.2 papunktį (yra iš daugiavaikių šeimų (šeimoje 3 ir daugiau vaikų) arba 9.1.3 papunktį (šeimoje yra 2 ir daugiau studentų ar mokinių), arba 9.1.4 papunktį (turi tik vieną iš tėvų, globėjų, vienas iš jų miręs arba tėvai išsituokę) – 4 studentams po 390,00 Eur;

4. Pagal Studijų rėmimo iš savivaldybės lėšų tvarkos aprašo 9.1.4 papunktį (turi tik vieną iš tėvų, globėjų, vienas iš jų miręs arba tėvai išsituokę) – 4 studentams po 390,00 Eur;

5. Pagal Studijų rėmimo iš savivaldybės lėšų tvarkos aprašo 9.1.4 papunktį (turi tik vieną iš tėvų, globėjų, vienas iš jų miręs arba tėvai išsituokę) arba 9.1.5 papunktį (abu ar vienas iš tėvų, globėjų yra neįgalūs (-us) arba sukakęs pensinis amžius) – 2 studentams po 390,00 Eur;

6. Pagal Studijų rėmimo iš savivaldybės lėšų tvarkos aprašo 9.2 papunktį (4 BSI – studentams, kurių šeimos pajamos, tenkančios vienam šeimos nariui per mėnesį ne didesnės nei Lietuvos Respublikos Vyriausybės patvirtinta minimali mėnesinė alga, bei paskutinio semestro egzaminų pažymių vidurkis 7,0–7,5 balo) – 1 studentui 156,00 Eur.

Parama neskirta 2 studentams, nes jų šeimos pajamos, tenkančios vienam šeimos nariui per mėnesį, yra didesnės nei Lietuvos Respublikos Vyriausybės patvirtinta minimali mėnesinė alga (MMA).

2020 metais savivaldybės biudžete buvo numatyta 10 000 Eur, iš viso panaudota 6 006 Eur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS STUDIJŲ RĖMIMO KOMISIJA**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS STUDIJŲ RĖMIMO KOMISIJOS 2020 METŲ VEIKLOS ATASKAITOS PATVIRTINIMO“ PROJEKTO**

2021 m. sausio 7 d.

Panevėžys

**Projekto rengimą paskatinusios priežastys.**

Įgyvendinant Studijų rėmimo iš savivaldybės biudžeto lėšų tvarkos aprašo, patvirtinto Panevėžio rajono savivaldybės tarybos 2016 m. birželio 28 d. sprendimu Nr. T-131 „Dėl Studijų rėmimo komisijos darbo reglamento ir Studijų rėmimo iš savivaldybės biudžeto lėšų tvarkos aprašo patvirtinimo“, 13 punktą iki kitų metų vasario 1 d. Savivaldybės tarybai teikiama ataskaita apie savivaldybės lėšų, skirtų studijų rėmimui, panaudojimą.

**Sprendimo projekto esmė ir tikslai.**

Pateikti Savivaldybės tarybai ataskaitą apie Studijų rėmimo komisijos veiklą 2020 metais.

**Kokių pozityvių rezultatų laukiama.**

Įvykdytas Panevėžio rajono savivaldybės tarybos sprendimas.

**Galimos neigiamos pasekmės priėmus projektą, kokių priemonių reikia imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nėra.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Nėra.

**Kiti, sprendimo projekto rengėjo nuomone, reikalingi paaiškinimai.**

Nėra.

Vyr. specialistas Aušvydas Plėštys